كان اخر يوم في الامتحانات النهائية في الكلية. برة الفصل، كان في مجموعة طلبة مستنيين الامتحان الأخير. على وشوشهم كانت ثقة.
كانوا عارفين إن الامتحان هيبقى سهل. الدكتور قال إنهم ممكن يجيبوا أي كتب او مذكرات خلال الامتحان.
على طول ما دخلوا الفصل. الدكتور وزع الورق. كان فيه خمس أسئلة بس.
عدت تلات ساعات. بعدين الدكتور بدأ يجمع الورق. الطلبة ما عادوش باين عليهم الثقة لكن كانوا باين عليهم القلق جداً. الدكتور بص على الوشوش القلقانة دي، وبعدين سأل. "كام واحد فيكم خلص الخمس أسئلة كلها؟" محدش رد. "كام واحد جاوب على أربعة؟" برضه محدش رفع ايده. "تلاتة؟ اتنين؟" الطلبة اتحركوا في مكانهم بقلق. "واحد، طيب؟ أكيد في حد خلص سؤال واحد." بس الفصل فضل ساكت. الدكتور قال، "ده اللي كنت متوقعه. انا بس عايز اخليكم تعرفوا كويس انكم خلصتوا اربع سنين دراسة، بس لسه في حاجات كتير في المادة متعرفوهاش. الأسئلة اللي معرفتوش تجاوبوا عليها دي شائعة في الحياة اليومية." بعدين، ابتسم وقال "كلكم هتنجحوا في الامتحان ده، بس ده مش معناه انكم اتعلمتوا المادة كويس. لسه في حاجات كتير لازم تتعلموها في حياتكم اللي جاية."
دلوقتي احنا مش فاكرين اسم الدكتور ده كويس، بس مش ممكن ننسى الدرس اللي علمهولنا.
ليه الطلبة فكروا إن الامتحان كان سهل في الأول؟
عشان ده كان آخر امتحان ليهم في الكلية. عشان كانوا عارفين إن فيه خمس أسئلة بس. عشان كانوا فاكرين نفسهم أذكيا وموهوبين. عشان كان مسموح يجيبوا أي كتب ومذكرات معاهم في الفصل خلال الامتحان.